တစ်ခုခုလုပ်ပါဦး သမားတော်
မိဖုရားဂျိုဓာကို ကယ်တင်ပေးပါ
အဆိပ်ဖြေဆေး အမြန်တိုက်ပေးပါ
ဂျိုဓာ့ကို ဘယ်သူမှမကယ်တင်နိုင်ဘူး
အဲဒီလိုပဲ ငါ့ကိုလည်းဘယ်သူမှ ဖမ်းနိုင်မှာမဟုတ်ဘူး
မိဖုရားဂျိုဓာကို ငါတို့ စောင့်ရှောက်လို့ရတယ်
မိဖုရားရခေယျသာ တစ်ခုခုဖြစ်သွားရင်
မင်းကိုငါလုံးဝ ခွင့်မလွှတ်ဘူး
သူ့ကိုဘာမှမလုပ်နဲ့လို့ ငါပြောနေတယ်နော်
မဟုတ်ရင် မင်းကိုလည်း ချမ်းသာမပေးဘူး
ကျွန်မသာ သေမှာကြောက်နေရင်
ခြင်္သေ့ဂူထဲထိ ရောက်လာစရာ အကြောင်းမရှိဘူး
ပြီးတော့ ရှင်လည်းကတိတွေဘာတွေ ပေးနေဖို့ အချိန်မရှိတော့ဘူး
မိဖုရားဂျိုဓာက သူ့အရှုံးကို
ဘယ်တော့မှ လက်မခံဘူး
ကျွန်မလျှို့ဝှက်ချက်ကို အားလုံးရှေ့မှာ ဖော်ထုတ်ချင်နေတာ
အခုအရှင့်အတွက်ပဲ သူ့အသက် ဆုံးရှုံးရတော့မယ်
အားလုံးရှေ့က ဖယ်ကြစမ်း
မဟုတ်ရင် အရှင့်မိဖုရားနောက်တစ်ပါးလည်း အသက်ဆုံးရှုံးရလိမ့်မယ်
- မလုပ်ပါနဲ့ - ဖယ်ကြစမ်း..ဇကီရာ အမြန်လာ
နင်ဘာတွေကြံနေတာလဲ
ဒီလိုလုပ်ပြီးတာနဲ့ နင်နဲ့ဘန်နာဇီတို့ လွတ်မယ်ထင်နေတာလား
မိဖုရားဂျိုဓာကို စောင့်ရှောက်ပါ
ကျုပ်တို့က မိဖုရားရခေယျကို ဘေးကင်းကင်းနဲ့ ပြန်ခေါ်လာပါ့မယ်
သွားကြမယ် စစ်သည်တို့
မိဖုရားဂျိုဓာ
သူ့ကိုခေါ်သွားကြစမ်း
အခု ဘန်နာဇီသေမယ့်အရေးက ပိုအရေးကြီးလာပြီ
သူသာ အဖမ်းခံရရင် အကုန်ထုတ်ပြောလိုက်တော့မှာ
ဒါဆို ဂျာလာလည်းငါ့ကို သတ်တော့မှာပဲ
ဘာလို့အခုထိ သတိမရသေးတာလဲ
ကျွန်မလည်း ကြိုးစားကုသပေးနေပေမဲ့ အဆိပ်က အရမ်းပြင်းပါတယ်
အဆိပ်အပြင်းဆုံးမြွေရဲ့ အဆိပ် ဖြစ်နေတာပါ
မိဖုရားဂျိုဓာ သတိပြန်လည်လာရင်
အဆိပ်တွေ ပြန်အန်ထုတ်ခိုင်းမှဖြစ်မှာပါ
ဒါပေမဲ့ ချက်ချင်းတော့ သတိပြန်လည်ဦးမှာ မဟုတ်သေးပါဘူး
ဒါတွေအားလုံး
အဘူလ်မာလီကြောင့် ဖြစ်ရတာ
အခုချက်ချင်း အဘူလ်မာလီကို ကွပ်မျက်လိုက်ကြ
သတိထားပါ
မိဖုရားရခေယျ ဒုက္ခရောက်အောင်
အမှားတစ်ခုခုဖြစ်လို့တော့ မဖြစ်ဘူး
ဘန်နာဇီကို အရပ်လေးမျက်နှာကနေ ဝန်းရံထားလိုက်
ငါတို့ကိုလှည့်ပြီး ထွက်ပြေးသွားလို့ လုံးဝမဖြစ်ဘူး
သူ့ကိုငါတို့ ဝန်းရံထားသရွေ့
မိဖုရားရခေယျအတွက် စိတ်ချရတယ်
သူ့နောက်အမီလိုက်ကြ
အဘူလ်မာလီ ဘယ်မှာလဲ
ထွက်ပြေးသွားပြီ
ဘာပြောတယ် အဘူလ်မာလီက အကျဉ်းထောင်ကနေ ထွက်ပြေးသွားတယ်ဟုတ်လား
သူ့အစေအပါးက ကျုပ်ကိုသတ်ဖို့ ရောက်လာတာလေ
မိဖုရားဂျိုဓာ အဆိပ်မိပြီး မိဖုရားရခေယျကို ခေါ်သွားကြပြီ
အဲဒါကို
သူက ထွက်ပြေးသွားတယ်ဟုတ်လား
အဓိပ္ပာယ်ရှိရဲ့လား
ကျုပ်စစ်သည်တွေက ဘာလုပ်နေလဲ
သူလျှိုတွေကော ဘာလုပ်နေကြလဲ
ဒီလိုတွေဖြစ်တဲ့အထိတောင် စစ်သူကြီးတွေက ဘာလုပ်နေကြလို့လဲ
အဲဒီစစ်သည်ကိုလည်း ခေါင်းဖြတ်ကွပ်မျက်လိုက်
ဒီကိစ္စမှာပါဝင်တဲ့သူ မှန်သမျှ အကုန်အပြစ်ပေးလိုက်
သွားကြတော့
တော်လောက်ပြီ
ဒီထက်ဝေးဝေး ထပ်ခေါ်သွားစရာ မလိုတော့ဘူး
ကျွန်မအသက်ကို ကယ်ခဲ့လို့ ရှင့်ကိုသတ်တော့ မသတ်ဘူး
စစ်သည်တွေကို လှည့်ထွက်ခဲ့ပြီးပြီ
ရှင်က ဒီမှာပဲအသေခံလိုက်တော့ ရခေယျ
မလုပ်ပါနဲ့ ဘန်နာဇီ
ရှင့်ကိုကျွန်မ ဘာအမှားမှမလုပ်ခဲ့ပါဘူး
ချမ်းသာပေးပါ
အားလုံးဖြန့်ပြီးရှာကြ
ဒီနားတစ်ဝိုက်မှာပဲ ရှိလောက်တယ်
သူ့ကိုဖမ်းကြ
ဖမ်းကြ
အဲဒီရေတွင်းနားကို ခေါ်သွားကြ
ဘန်နာဇီ အဖမ်းခံလိုက်တော့
သူဘယ်အချိန်မှ သတိပြန်ရမှာလဲ သမားတော်
ကျွန်မလည်း မသိပါဘူး
နောက် ၂၄ နာရီအထိ အတပ်ပြောဖို့ မလွယ်သေးပါဘူး
အက်ဒဂါ အဲဒီရေတွင်းကိုဖွင့်လိုက်
မဖြစ်ပါဘူး မိဖုရား အရှင်ဂျာလာက သူ့ကိုဖမ်းခေါ်ခဲ့ပြီး
ရှေ့တော်မှောက် တင်ဆက်ဖို့ မှာလိုက်တာပါ
သူသေတာ ငါကိုယ်တိုင်မြင်ချင်တယ်
ဖွင့်လိုက်
ထပ်ပြီးမကောင်းကြံ ကြံမှာကို
ငါလုံးဝ မလိုလားတော့ဘူး
ဖွင့်လိုက်
ဘာဖြစ်လို့လဲ ဘန်နာဇီ ကြောက်နေပြီလား
အခုတော့ သေမှာကြောက်သွားပြီလား
အရှင်က ငါ့အတွက်ဘယ်လောက် အရေးပါတဲ့သူလဲ
ငါ့ရဲ့အကြင်ခင်ပွန်း မိတ်ဆွေသူငယ်ချင်း အလေးထားရသူ
အဲဒါတွေငါ့ဆီက လုယူချင်လို့ လာခဲ့တာပေါ့ ဟုတ်လား
သူ့ကိုငါကိုယ်တိုင် အပြစ်ပေးမယ်
ရေတွင်းထဲဆင်းရတာ သဘောကျတယ် မဟုတ်လား
ဒီနေ့တော့ နင့်ဆန္ဒကိုငါ ဖြည့်ဆည်းပေးမယ်
နင့်အဆိပ်တွေ ဒီရေတွင်းထဲ ထွေးချခဲ့ဖူးတယ် မဟုတ်လား
အဲဒါကြောင့် လူ ၁၂ ယောက်တောင်သေခဲ့တယ်လေ ၁၂ ယောက်တောင်
သူတို့အတွက် ဒီနေ့ငါကပြန်ပြီး လက်စားချေပေးမယ်
အက်ဒဂါ
ပေးလိုက်
မလုပ်ပါနဲ့..မလုပ်ပါနဲ့
မလုပ်..
မလုပ်ပါနဲ့
ပစ်ချလိုက်တော့
ပိတ်လိုက်ကြ
အက်ဒဂါ ဒီရေတွင်းထဲ ရွှံ့တွေဖြည့်လိုက်
မဂိုတိုင်းပြည်နဲ့ ပြည့်ရှင်မင်းတို့အား သစ္စာဖောက်သူ ဆိုပြီး
စာရေးပြီး ဒီမှာထောင်ထားလိုက်
ခရီးသွားတွေအတွက်လည်း ဒီနားမှာ ရေတွင်းအသစ်တစ်ခု တူးပေးလိုက်
အမိန့်တော်အတိုင်းပါ မိဖုရား
- သွားမယ် - သွားကြမယ်
သူအခု ဘယ်လိုနေပါသေးလဲ
ကျွန်မလည်း အစွမ်းကုန်တော့ ကြိုးစားကုသပေးနေပါတယ်
ဒါပေမဲ့ သူသတိပြန်လည်အောင်တော့ အရှင်မြတ်ပဲ စောင့်ရှောက်နိုင်လိမ့်မယ်
ကျွန်မဘာမှ မပြောနိုင်တော့ပါဘူး
အဆိပ်က သူ့တစ်ကိုယ်လုံးကိုပျံ့နေပါပြီ
ကိုယ်တွေနွေးလာတယ် သမားတော်
သားတော်လည်း ကျားလက်သည်းဆိပ်မိပြီး တစ်ကိုယ်လုံးကို
အဆိပ်တွေ ပျံ့သွားခဲ့ဖူးသေးတာပဲ မယ်တော်
အရှင်ပြောတာ ဟုတ်ပါတယ်
ဒါပေမဲ့ ဒီတစ်ခေါက်က အဆိပ်ပြင်းတဲ့မြွေဖြစ်နေတာပါ
သူ့ကိုယ်ထဲဝင်သွားတဲ့ ဆေးနဲ့အဆိပ်က တွန်းလှန်နေတာ
သွေးသန့်ဖို့ စပ်ဆေးလည်း တိုက်ထားပြီးပါပြီ
အဲဒါကြောင့် အဆိပ်ကတော့ ထပ်ပျံ့မှာ မဟုတ်တော့ပါဘူး
ဒါပေမဲ့ အခုတော့ဘာမှအတိအကျ မပြောနိုင်သေးပါဘူး
သားတော်ရဲ့အသက်ကိုကယ်ဖို့ ဂျိုဓာ အဆိပ်သောက်ခဲ့တာ
အခုသူ့အသက်ကိုကယ်ဖို့ တစ်ခုခု လုပ်ပေးကြပါဦး
ကိုယ့်ကိုယ်ကို သိပ်မုန်းတာပဲ
ဂျိုဓာ အခေါက်ခေါက်အခါခါပြောပေမဲ့လည်း
ခေါင်းမာပြီး သူ့ပြောစကားကို နားမထောင်ခဲ့ဘူး
သားတော်က နားထောင်ချင်ခဲ့ပေမဲ့ ဘန်နာဇီက အရမ်းကိုပါးနပ်လွန်းတာပါ
သူ့ကိုယ်သူ အပြစ်ကင်းစင်သူလို့ သက်သေပြခဲ့တယ်
သားတော်အပြစ်ပါ
ဘန်နာဇီ သစ္စာဖောက်တာကိုခံရတာ သားတော်အပြစ်ပါ
ဘုရင်တစ်ပါးနဲ့ မထိုက်တန်တဲ့ အမှားကြီး ကျူးလွန်မိတာ
သားတော်အပြစ်ပါ
အခုလိုဂျိုဓာမိဖုရား သေမင်းနဲ့ စစ်ခင်းနေရတာလည်း သားတော်အပြစ်ပါ
သူ့စကားကို နားမထောင်ခဲ့မိတဲ့ သားတော်အပြစ်တွေပါ
ဒါပေမဲ့ သားတော်နားမလည်နိုင်တာက
ဘန်နာဇီ သောက်လိုက်ပြီးလို့ကျန်တာကို
ဂျိုဓာ သောက်လိုက်ပြီး ဒီလိုဖြစ်သွားတာဆိုရင်
ဇကီရာကျတော့ ဘာလို့ဘာမှမဖြစ်တာလဲ
ကျန်တဲ့ယာဂုကို ကျွန်မသောက်သုံးဖို့ အဆင်သင့်ပါပဲ
ဂျာလာ ဘယ်သွားမလို့လဲ ဂျာလာ
ချမ်းသာပေးပါ
ဘန်နာဇီတိုက်တဲ့ ယာဂုကိုသောက်ပြီးတောင် မင်းကဘာလို့ မသေတာလဲ
မင်းကဘာလို့ အဆိပ်မသင့်ရတာလဲ
ကျွန်မ ဘာမှမသိပါဘူး
ဘာမှမသိဘူး ဟုတ်လား
အခုဘာမှမသိတော့ဘူးပေါ့
ဟုတ်ပြီ မပြောရင်ငါက ခေါင်းဖြတ်ပစ်မယ် ဆိုရင်ကော
မင်းကြောင့်အခု မိဖုရားဂျိုဓာ ဒီလိုဖြစ်နေရတာ
ပြောပြစမ်း မဟုတ်ရင် မင်းဒီနေရာမှာတင် ခေါင်းပြတ်ပြီမှတ်
ဟုတ်ကဲ့ပါ ဟုတ်ကဲ့ပါ ကျွန်မ အဆိပ်တော့သင့်ခဲ့ပါတယ်
ဒါပေမဲ့ ဘန်နာဇီကအချိန်မီ ဖြေဆေးတိုက်ကျွေးခဲ့ပါတယ်
ဖြေဆေးက ဘယ်မှာလဲ
ဘန်နာဇီရဲ့ အခန်းထဲမှာပါ
သေတ္တာထဲမှာရှိပါတယ်
ပုလဲလုံးတွေနဲ့ တူပေမဲ့ ပုလဲမဟုတ်ပါဘူး
အထဲမှာ ဖြေဆေးရှိပါတယ်
အဲဒီဖြေဆေးက ဘယ်လိုသောက်ရမှာလဲ
ရေနဲ့ဖျောပြီး သူ့ကိုတိုက်လိုက်ရုံပါပဲ
အရှင် မြန်မြန်သွားရှာပါ အချိန်သိပ်မရှိပါဘူး
မင်းပါ ငါနဲ့လိုက်ခဲ့
သမားတော်ကြီး
ဒါ ဒီအဆိပ်ရဲ့ဖြေဆေးပါ
အရှင် ဒါပုလဲလုံးတွေလေ
ပုလဲလုံးမှန်းတော့ သိပါတယ် ဘန်နာဇီက သူ့ကိုဘယ်သူမှမရိပ်မိအောင်
အဲဒီနည်းနဲ့ သိမ်းဆည်းထားတာပါ
ဘန်နာဇီရဲ့အပျိုရံပြောတာတော့
ဒီပုလဲတွေကို ရေနဲ့ရောဖျော်ပြီး
မိဖုရားဂျိုဓာကို တိုက်လိုက်ရင် အဆိပ်တွေ ပြေမယ်တဲ့
ကျုပ်ကတော့ အဲဒီနည်းနဲ့ အလုပ်ဖြစ်မလား ကြိုးစားကြည့်ချင်တယ်
ဖြေဆေးကို တစ်ခါတလေဒီနည်းနဲ့ အသွင်ပြောင်းပြီး သိမ်းဆည်းတတ်ကြပါတယ်
ဒါပေမဲ့ သေချာတော့မသိပါဘူး
ဘာအမှားအယွင်းမှထပ်ပြီး မဖြစ်စေချင်တော့ဘူးနော်
ဒီဆေးကို သူ့အပျိုရံဇကီရာ့ကို အရင်ဆုံးတိုက်ကြည့်မယ်
သူဘာမှမဖြစ်တော့ဘူး သေချာမှ
ဂျိုဓာ့ကို တိုက်ပါမယ်
ဒါကိုသောက်ပြစမ်း
အရှင်..အခု ဂျိုဓာ့ကိုတိုက်လို့ရပါပြီ
သူ့ကိုခေါ်သွားကြတော့
သမားတော်ကြီး သူဘယ်တော့မှ သတိပြန်လည်မှာလဲ
အရှင်..ဒီဖြေဆေးသာ တကယ်ပဲ အဆိပ်တွေကိုဖြေဖျောက်နိုင်ရင်
နောက် ၂၄ နာရီအတွင်း မိဖုရားဂျိုဓာ
သတိပြန်လည်လာမှာပါ
သတိရမှတော့ ဖြစ်မယ်
ငါတစ်သက်လုံး နောင်တရနေအောင်တော့ မင်းထားခဲ့လို့ မဖြစ်ဘူး
သတိတော့ပြန်ရမှဖြစ်မယ်
မိဖုရားရခေယျ ပြန်ကြွလာပါပြီ
ဂျာလာ
ဘာမှမဖြစ်ဘဲ ပြန်လာနိုင်တာ ကျေးဇူးတင်ပါတယ်
ဘန်နာဇီက ဘယ်မှာလဲ
မြွေဆိပ်တွေနဲ့ပြည့်နေတဲ့ နေရာကို သူရောက်သွားပြီ
မလုပ်ပါနဲ့..မလုပ်ပါနဲ့
ပစ်ချလိုက်တော့
ဘန်နာဇီအတွက် ထိုက်သင့်တဲ့ပြစ်ဒဏ်ကို မင်းပေးလိုက်တာပဲ
ရခေယျ..ငါ့ကိုယ်ငါ ဘယ်လိုဖြစ်သွားမှန်းတောင် မသိဘူး
မိဖုရားနှစ်ပါးစလုံးကို ဆုံးရှုံးလိုက်ရသလို ခံစားမိတယ်
ကျေးဇူးတင်ပါတယ် အက်ဒဂါ
ဂျာလာ..ဂျိုဓာ ဘယ်လိုနေသေးလဲ
ဖြေဆေးတိုက်ထားလိုက်ပါပြီ
အက်ဒဂါ..ငါတို့ ပုလဲလို့ထင်တာတွေက
တကယ်တမ်း ဖြေဆေးတဲ့
မိဖုရားဂျိုဓာရဲ့အသက်ကို ဖြေဆေးမီပါစေလို့ပဲ ဆုတောင်းရတော့မှာပဲ
မျက်လုံးဖွင့်ပါဦး ဂျိုဓာ
အဲဒါဘာဖြစ်တာလဲ သမားတော်
အဆိပ်က တစ်ကိုယ်လုံးကို ပျံ့သွားပါပြီ အရှင်
အဆိပ်တွေဖယ်ဖို့ မလွယ်တော့ပါဘူး
မလွယ်တာလား မဖြစ်နိုင်တာလား
မလွယ်ကူတာပါ အရှင်
ဂျိုဓာ့အသက်ကို ကယ်တင်ဖို့
ဘာပဲလုပ်ရလုပ်ရ ကျုပ်ဂရုမစိုက်ဘူး
မှန်လှပါ
မိဖုရား
ဘယ်လိုဖြစ်ရတာလဲ မိဖုရား
ကောင်းတဲ့သူကိုမှ ဘာလို့ဒီလို အပြစ်တွေခံစေရတာလဲ
အစ်ကိုတော်
ကျွန်မရဲ့မျက်နှာကို မမြင်ချင်မှန်း သိပါတယ်
အစ်ကိုတော်ရဲ့အမိန့်တွေကို လွန်ဆန်ပြီး ဒီကိုလာခဲ့ရတာပါ
ဘယ်လိုမှမနေနိုင်လို့ လာခဲ့ရတာပါ
အစ်ကိုတော်ဆန္ဒရှိသလို အပြစ်ပေးလို့ရပါတယ်
ဒါပေမဲ့ မိဖုရားဂျိုဓာ သက်သာတဲ့အထိ
ဒီမှာပဲနေပြီး သူ့အတွက် ဆုတောင်းပေးချင်ပါတယ်
လောလောဆယ်တော့ ငါ့မျက်လုံးထဲမှာ ဂျိုဓာကလွဲပြီး ဘယ်သူ့မှမမြင်သေးဘူး
မင်းဆုတောင်းတွေ တကယ်ဖြစ်လာရင်တော့
ငါ့ဘဝတစ်လျှောက်လုံး မင်းရဲ့ကျေးဇူးကို မမေ့ပါဘူး
သမားတော်ကြီး ဒီသွေးတွေက ဘာဖြစ်တာလဲ
ခင်ဗျားက သမားတော်ပဲလေ ရောဂါပေါင်းစုံအတွက် ဆေးနည်းစုံသိရမှာပေါ့
ဘာလို့ဂျိုဓာ့ကို မကုသပေးသေးတာလဲ
ကြိုးစားပြီး ကုပေးနေတာမှန်ရင်
ဘာလို့အခုထိ ပြန်မကောင်းသေးတာလဲ
ဂျာလာ သည်းခံပြီးစောင့်ပေးမှပေါ့
ဂျိုဓာ ဘာမှဖြစ်မှာမဟုတ်ပါဘူး
သမားတော်ကြီးက အိန္ဒိယမှာ အတော်ဆုံး သမားတော်ကြီးပဲ
အားလုံးကို ကောင်းကောင်းကုသနိုင်ပါတယ်
သူ့ဘာသာသူတော်တာ ငါဂရုမစိုက်ဘူး
ဒီလိုနဲ့ မိဖုရားဂျိုဓာတစ်ခုခုဖြစ်သွားရင် ဘယ်လိုလုပ်မလဲ
အက်ဒဂါ..ဂျာလာနဲ့လိုက်သွားပါ
ဒီအချိန်မှာ သူတစ်ယောက်တည်း ထားလို့မဖြစ်ဘူး
သမားတော်ကြီး..ဂျိုဓာက သူ့အသက်ကိုစွန့်ပြီး အရှင့်ကိုကယ်တင်ခဲ့တာပါ
ဒီအတိုင်းသေစေလို့ ဘယ်နည်းနဲ့မှ မဖြစ်ပါဘူး
ကြိုးစားပြီး သူ့ကိုကယ်တင်ပေးပါ
အလိုရှိတဲ့ဆေးတွေ ပြောပါ
သမားတော်ကြီး သိသမျှဆေးနည်းနဲ့ ကြိုးစားကုပေးပါ
ဂျိုဓာ့အသက်ကိုပဲ မရရအောင် ကယ်တင်ပေးပါ
အခု အရှင့်ကိုမမုန်းတော့ပါဘူး
အရင်မုန်းတီးခဲ့တဲ့ အချိန်တော့ ရှိတယ်လို့ ပြောချင်ပါတယ်
ဒါပေမဲ့ အရှင်က အရင်နဲ့ မတူတော့ပါဘူး
ကျွန်မကိုလည်း အရင်ကထက် ပိုယုံကြည်လာပြီ
၂၄ နာရီဆိုတဲ့အချိန်ကို အမြန်ဆုံး အဆုံးသတ်ပေးပါ အရှင်
ဒီညရဲ့အမှောင်ထုကို ဖယ်ရှားပေးပါ အရှင်
မိဖုရားဂျိုဓာကို ကုသပေးပါ အရှင်
ဘုရင်မင်းမြတ် ငြိမ်းချမ်းအောင် ဆောင်ကြဉ်းပေးပါ
အရှင်
စိတ်မကောင်းပါဘူး မိဖုရားကြီး
ဘယ်လိုပြောရပါ့မလဲ
အရှင်းဆုံးသာ ပြောပြပါ သမားတော်
အခုသူ့ကိုကယ်တင်ဖို့ မဖြစ်နိုင်တော့ပါဘူး
အခုချက်ချင်း နန်းတွင်းကုသဆောင်ကို ခေါ်သွားမှဖြစ်ပါမယ်
တခြားရွေးချယ်စရာ မရှိတော့ပါဘူး
သူ့ခန္ဓာကိုယ်ထဲက အဆိပ်ကို ဒီမှာဖယ်ရှားလို့ မဖြစ်တော့ပါဘူး
အခုချက်ချင်း နန်းတွင်းကုသဆောင်ကို ခေါ်မသွားဘူးဆိုရင်တော့..
ဒီလိုပုံမျိုးနဲ့ သမားဆောင်ကိုခေါ်သွားလို့ အဆင်ပြေပါ့မလား
မယ်တော် စိတ်လျှော့ပါ
ကျွန်မတို့ မျှော်လင့်ချက်ရှိပါသေးတယ်
သူဘာမှ မဖြစ်လောက်ပါဘူး
ဂျိုဓာ ဘာမှမဖြစ်လောက်ပါဘူး
ဂျိုဓာ့အသက်ကို ကယ်တင်ဖို့ ဘာပဲလုပ်ရလုပ်ရ
ကြိုးစားပြီး ကယ်တင်ပေးပါ
အရှင်
အရှင်က ကျွန်ုပ်တောင်းဆိုတာထက် အမြဲတမ်း ပိုပြီးဖြည့်ဆည်းပေးပါတယ်
ဒီလောကကြီးက ဘာဆိုတာမှန်းမသိသေးဘဲ
ဘာအဓိပ္ပာယ်ရှိမှန်း မသိသေးဘဲ
ကျွန်ုပ်ကို ဘုရင်မင်းမြတ်ဖြစ်အောင် ပြုလုပ်ပေးခဲ့တယ်
ကျွန်ုပ်အတွက် စည်းစိမ်ဥစ္စာတွေ ပျော်ရွှင်မှုတွေနဲ့
ကျွန်ုပ်တောင်းဆိုသမျှ အရာအားလုံး အရှင်ပေးအပ်ခဲ့တယ်
ကျွန်ုပ်ကိုအမြဲ ချီးမြှောက်ပေးခဲ့တယ်
ဒါပေမဲ့ အရှင်
သူမရှိရင် ကျွန်ုပ်ဘယ်လိုမှမနေနိုင်လို့
သူ့ကိုတော့ ခေါ်သွားလို့မဖြစ်ပါဘူး
သူမရှိဘဲ ဘယ်လိုမှမနေနိုင်လို့ပါ အရှင်
ကျွန်ုပ်ရဲ့ ခံစားချက်တွေကို
ဖုံးကွယ်ထားခဲ့တာ ကြာပါပြီ
အခု အရှင့်ကိုဘာတစ်ခုမှမဖုံးကွယ်ဘဲ ထုတ်ဖော်ပြတာပါ
အရှင့်ရှေ့မှာ ကျွန်ုပ်အလေးအမြတ် ဦးညွတ်ပါတယ်
အနူးအညွတ် တောင်းပန်ပါတယ်
တိုင်းပြည်အုပ်စိုးတဲ့ဘုရင်က အားလုံးရဲ့ရှေ့မှာ အနူးအညွတ် တောင်းပန်နေတာပါ
ကျွန်ုပ်မေတ္တာရပ်ခံပါတယ်
ဂျိုဓာ အသက်ဘေးကနေလွတ်မြောက်ဖို့ ကျွန်ုပ်တောင်းဆိုအပ်ပါတယ်
ကျွန်ုပ်တစ်ယောက်တည်းရဲ့ အပြစ်မို့လို့ ကျွန်ုပ်ကိုပဲ အပြစ်ပေးပါ
သူ့ပြောစကားကို နားမထောင်ခဲ့လို့ ဖြစ်ရတာပါ
ဂျိုဓာ့ကို ကယ်တင်ပေးပါ
အရှင်က မေတ္တာတရားကြီးမားလွန်းလှပါတယ်
အကြင်နာစိတ်ထားလည်း ရှိပါတယ်
အရှင်ကပဲ ကျွန်ုပ်ကို အခွင့်အရေးတစ်ခုလောက် ပေးသနားပါ
အရှင့်ရဲ့အစွမ်းတွေနဲ့ စောင့်ရှောက်ပေးပါ သူမရှိဘဲကျွန်ုပ်ဘယ်လိုမှ မဖြစ်နိုင်လို့ပါ
ရပ်လိုက်
ဘာဖြစ်လို့လဲ
အရှင်ခရစ်ရှ်နာကို ကျွန်မ ဝတ်ပြုနေတာ မတွေ့လို့လား
လူကိုလန့်အောင် လုပ်ရတာ ဒီလောက်ပျော်နေလား
ဒီမှာအရှင်ခရစ်ရှ်နာရဲ့ ဆင်းတုရှိလို့ ကျွန်မ ဝတ်ပြုနေတာ
ဝင်လာချင်တယ် ဆိုရင်လည်း ဖိနပ်ချွတ်ပြီး ဝင်ခဲ့ပေါ့
ငါက ဘုရင်မင်းမြတ်ပဲ ဂျိုဓာ
ဘယ်သူ့ကိုမှ ဂါရဝပြုရတာလည်း မကြိုက်သလို
တစ်ယောက်ယောက်ရှေ့ ဖိနပ်ချွတ်ပြီး ဝင်ရတာလည်း မကြိုက်ဘူး
ဒါနဲ့ ငါ့ကိုပြောပြပါဦး
မင်းကတစ်နေကုန် ဝတ်ပြုနေတာ
အရှင်ခရစ်ရှ်နာဆီက ဘာတွေများ တောင်းဆိုနေတာလဲ
ဘာဖြစ်လို့လဲ အရှင်ကငါးရက်မှ တစ်ကြိမ်ဝတ်ပြုတာ
အရှင့်ဆီက အမြဲတောင်းဆိုနေတာပဲလား
လိုချင်တာရှိမှ တောင်းဆိုရလား
အရှင့်ကို ပေးအပ်ခဲ့တာတွေအတွက်ကော ကျေးဇူးမတင်တော့ဘူးလား
မင်းဒီလို ခဏခဏဝတ်ပြုနေတာ မြင်ရတော့
ငါ့စိတ်ထဲ ဒေါသထွက်မိပေမဲ့ သဘောတော့ကျပါတယ်
အရှင်က ကျိန်းသေရမယ့်ဆုပဲ တောင်းတာနေမှာပေါ့
ငါပြောတာ ဘာမှားလို့လဲ ဂျိုဓာ
မင်းဘာတွေ ဆုတောင်းနေလဲပဲ ငါကသိချင်တာပါ
ကျွန်မရဲ့ မိသားစုနဲ့ မိတ်ဆွေတွေအတွက် ဆုတောင်းနေတာပါ
ကျွန်မရဲ့မိဘတွေကို ကာကွယ်စောင့်ရှောက်ဖို့နဲ့
သူတို့ပျော်ရွှင်စေဖို့ အတွက်ပါ
ပြီးတော့ ကျွန်မလည်း ငြိမ်းငြိမ်းချမ်းချမ်း နေနိုင်ဖို့ပေါ့
ငြိမ်းချမ်း ပျော်ရွှင်စွာနဲ့ သာသာယာယာ နေထိုင်နိုင်ဖို့ပေါ့
မင်းငါ့ကို စကားလွှဲပြောနေတာ
မဟုတ်ရင် အရှင်ခရစ်ရှ်နာဆီ တောင်းတဲ့ဆုနဲ့
မင်းကြားမှာ ကွာဟမှုတစ်ခုခု ရှိနေပြီပဲ
ဘာလို့လဲဆိုတော့ ကံကြမ္မာက ငါ့လိုနှလုံးသားမရှိတဲ့သူနဲ့
မင်းကို လက်ဆက်ပေးခဲ့လို့လေ
ကျွန်မကို မခံချင်အောင်ပြောရတာ သိပ်ပျော်နေလား
ဟုတ်တယ် သိပ်ပျော်တယ်
စကားမစပ် မယ်မယ်ကငါ့ကို မင်းနဲ့အတူ ဗိမာန်ဆောင်သွားခိုင်းတဲ့အကြောင်း
လာပြောတာပါ
ဒါတွေခဏထားပြီး အသင့်ပြင်ထားပါ
စောင့်တော့စောင့်ရဦးမယ်
အခုက ဆီမီးထွန်းပူဇော်ရမယ့် အချိန်မို့လို့ပါ
ကျွန်မကျင့်ဝတ်တွေ မဖောက်ဖျက်ချင်ပါဘူး
သွားနှင့်ပါ ကျွန်မဆီမီးပူဇော်ပြီး လိုက်ခဲ့ပါမယ်
ကျွန်ုပ်..
ဂျိုဓာရဲ့ ဆုတောင်းတွေပြည့်အောင် ဆောင်ကြဉ်းပေးပါ
ဒီနေ့တစ်နေ့လုံး ဂျိုဓာ
သတိမေ့မျောနေတာ
စိတ်ခိုင်ခိုင်ထားပါ ဂျာလာ
အားလုံး အဆင်ပြေသွားမှာပါ
မိဖုရားဂျိုဓာအတွက် တတ်နိုင်သမျှ ဆေးနည်းအားလုံးနဲ့ ကြိုးစားကုသခဲ့ပေမဲ့
ဘယ်လိုမှ မကူညီနိုင်ခဲ့ပါဘူး
ဒီလိုနဲ့ကယ်တင်နိုင်မယ့် နောက်ဆုံးနည်းကို အသုံးပြုခဲ့ကြပါတယ်
အဆိပ်ကိုဖယ်ရှားဖို့ အပူပေးကုထုံးနဲ့ ဂျိုဓာ့ကို ကုသပေးခဲ့ကြပါတယ်
ဂျိုဓာ
ဂျိုဓာ ငါ့မြေးလေး
ငါ့မြေးလေး ဒုက္ခရောက်နေပြီထင်တယ်
အိပ်မက်ဆိုး မက်နေတာပါ အဘွား
မဟုတ်ဘူး အိပ်မက်မက်နေတာမဟုတ်ဘူး
ဂျိုဓာဒုက္ခရောက်နေပြီလို့ ပြတဲ့နိမိတ်တွေပဲ
ငါသေချာသိနေတယ်
ငါ့မြေးလေး ငါနဲ့အဝေးကြီးမှာနေနေတာ
အခုဒုက္ခရောက်နေပြီဖြစ်မယ်
ငါသွားမှဖြစ်မယ်
ငါလိုက်သွားမှဖြစ်မယ်
အဆိပ်က အရမ်းပြင်းပါတယ်
အရင်တစ်ခေါက်က မိဖုရားခေါင်ကြီးကိုတွေ့တော့
ဘာလို့ဒီလောက် တင်းမာနေလဲ နားမလည်ခဲ့ဘူး
တခြားမိဖုရားတစ်ပါး မကျန်းမမာဖြစ်လို့ အဲဒီလိုဖြစ်နေတာ
စိတ်မရှိပါနဲ့ မိဖုရား
ကျွန်မမှာ ပြောခွင့်မရှိပေမဲ့လည်း
မိဖုရားဂျိုဓာ နာမကျန်းဖြစ်တာကို ဘာလို့ဒီလောက် စိတ်ပင်ပန်းခံရတာလဲ
သူ့ဘာသာ သေချင်သေပါစေ
စာနာစိတ်မဲ့လှချည်လား
ဒီလောက်နာမကျန်း ဖြစ်နေတာကိုတောင်
ဒီစကား ပြောထွက်သေးတယ်လား
ဟုတ်တယ် ဂျိုဓာ့ကိုငါမုန်းတာ မှန်တယ်
ဒါပေမဲ့ ဒီနေ့တော့ ငါ့အကြင်ခင်ပွန်းရဲ့ အသက်က
သူ့ကြောင့်ပဲ ဆက်နေရတာ
ငါမုဆိုးမဖြစ်မယ့် ဘေးကနေ သူက ကယ်တင်ပေးခဲ့တာ
ဂျာလာ့အသက်ကို ကယ်တင်ပေးခဲ့တဲ့ သူ့ကိုငါ အမြဲတမ်းကျေးဇူးတင်နေမှာပဲ
သူ့အတွက်လည်း ပူပန်နေဦးမှာပဲ
နင်နောက်တစ်ခါ ဒီလိုမျိုး ထပ်မပြောနဲ့ ဟိုရှိယာ
သူ့အတွက်တစ်ခုခု လုပ်ပေးချင်ရင်လည်း ဆုသွားတောင်းနေ
မဟုတ်ရင် နင့်လျှာကိုငါကိုယ်တိုင် ဖြတ်ပစ်မယ်
အခုချက်ချင်း ထွက်သွားစမ်း
အရှင်
ဂျိုဓာ့ကို ကယ်တင်ပေးပါ
သမားတော်
ဂျိုဓာနေပြန်ကောင်းဖို့ အချိန် ဘယ်လောက်ကြာဦးမှာလဲ
ကျွန်မလည်း ကြိုးစားပေးနေပါတယ် အရှင်
ဒီကုသနည်းနဲ့ အလုပ်ဖြစ်မလား ဆိုတာကိုတော့
သိပ်မကြာခင် သိရတော့မှာပါ
ကျွန်မ စိတ်ထဲမှာတော့..
ဘာဖြစ်လဲ ပြောပါ
ဘာဖြစ်လဲ ပြောလို့ ကျုပ်ပြောနေတယ်လေ
မိဖုရားရဲ့အသက်ကို ကယ်တင်ဖို့ ကျွန်မတတ်စွမ်းသမျှနည်းနဲ့ ကြိုးစားပြီးပါပြီ
ကုသနည်းပေါင်းစုံလည်း သုံးခဲ့ပြီးပါပြီ
တစ်ခါတလေ လူတွေပြောသလိုပဲ
ဆုတောင်းတွေနဲ့ ပိုပြီးအလုပ်ဖြစ်ပါတယ်
ဆုတောင်းနဲ့ပဲ သူ့အသက်ကို ကယ်တင်လို့ရရင် ရနိုင်မှာပါ
အက်ဒဂါ
ငါ ပြည်သူတွေနဲ့ အခုပဲ စကားပြောချင်တယ်
မှန်လှပါ အရှင်
ရှဂူနီဘိုင်
မယ်တော်ကြီးပါလား ညဉ့်နက်မှဒီကို ဘာလာလုပ်တာပါလဲ
အဆင်ပြေရဲ့လား
ရှဂူနီဘိုင်..ကျွန်မတော်တော်လေး စိုးရိမ်မိနေတယ်
ဂျိုဓာ ဘေးကင်းကင်းရှိရဲ့လား ကျွန်မကို ကြည့်ပေးပါဦး
ဒီနေ့ညပဲ အရာအားလုံးပြောင်းလဲလိမ့်မယ်
ဒီနေ့ညပဲ တစ်ခုခုအဆုံးသတ်လိမ့်မယ်
ရှည်လျားလွန်းတဲ့ ညနက်ကြီးဖြစ်လိမ့်မယ်
မယ်တော်ကြီး ဒီနေ့ညက ဂျိုဓာ့အတွက် စွန့်စားရမယ့်ညတစ်ညပဲ
သူ့အပြုံးတွေ ပျောက်ကွယ်တော့မယ်
တစ်ခုခုပျက်စီးတော့မယ့် နိမိတ်လက္ခဏာ တွေ့ရတယ်
လူတစ်ယောက်ရဲ့ အသက်လည်း သေဆုံးလိမ့်မယ်
မင်္ဂ​လာမရှိဘူး နိမိတ်တွေက လုံးဝမင်္ဂ​လာမရှိဘူး
ရှဂူနီဘိုင်..ဂျိုဓာလေး အသက်ရှင်နိုင်ပါ့မလား
အဆုံးသတ်သွားမှာပဲ
ဂျိုဓာ့အသက်ရော သူ့ကိုစိုးရိမ်နေတဲ့ မယ်တော့်ကြောက်စိတ်တွေရော
ဆုတောင်းပါ မယ်တော်ကြီး ဆုတောင်းတွေက အစွမ်းထက်ပါတယ်
ဦးခိုက်ပါတယ် အရှင်
ဂျိုဓာ ငါ့မြေးလေး
အဘွားကတော့ မြေးလေးကို လာကြည့်လို့ မရဘူးကွယ်
မြေးလေးအတွက် သူက ဆုတောင်းပေးလိမ့်မယ်နော်
ကျုပ်ကို အားလုံးချစ်ခင်ကြမှန်းသိပါတယ်
ကျုပ်အတွက် အားလုံးဆုတောင်းပေးကြပါ
ဒီတစ်နေ့အတွက်ပဲ တောင်းဆိုတာပါ
ကျုပ်ကိုတကယ် ချစ်မြတ်နိုးကြတယ်ဆိုရင်
မိဖုရားဂျိုဓာအတွက် အားလုံး တောင်းဆုပြုပေးကြပါ
တစ်ခါတုန်းက ခင်ဗျားတို့ဆုတောင်းတွေကြောင့် ကျုပ်အသက်ဘေးက လွတ်ခဲ့ဖူးတယ်
ဒီနေ့တော့
ဒီနေ့တော့ မိဖုရားဂျိုဓာက အားလုံးရဲ့ဆုတောင်းစကားကို လိုအပ်နေပါတယ်
ကျွန်မတို့ နည်းမျိုးစုံကြိုးစားခဲ့ကြပါတယ် အရှင်
ဒီလောက်ထိ ကြိုးစားပြီးပြီဆို မိဖုရား သတိပြန်လည်သင့်နေပါပြီ
ဒါပေမဲ့ကြည့်ရတာ သူကိုယ်တိုင်ကိုက အသက်ရှင်ချင်စိတ် မရှိတော့တာထင်တယ်
ဒါကိုနောက်ဆုံးလို့ သတ်မှတ်လိုက်ပြီ ထင်ပါတယ်
သူ့ခန္ဓာကိုယ်က အဆိပ်ကို တိုက်ထုတ်နိုင်စွမ်း မရှိတော့ပါဘူး
အသက်ဆက်ရှင်ချင်စိတ် မရှိတော့တာ ဖြစ်နိုင်ပါတယ်
ထွက်သွားပေးကြပါ
- ဂျာလာ - ထွက်သွားပါ
မိဖုရားဂျိုဓာ မျက်လုံးဖွင့်ပါဦး
မျက်လုံးဖွင့်ပါဦးလို့ ငါပြောနေတယ်လေ ဂျိုဓာ
မင်းကိုငါ သွားခွင့်မပြုသေးဘူးနော်
ကျွန်မကို ထားခဲ့ပါတော့
သွားခွင့်ပြုပါတော့
ကျွန်မ သွားမှဖြစ်တော့မယ်
မင်းထွက်သွားလို့ မဖြစ်သေးဘူး
ဘာဖြစ်လို့လဲ
ရှင်ပြောတော့
ကျွန်မကို မြင်တောင်မမြင်ချင်တော့ဘူး ကျွန်မအသံလည်း မကြားချင်တော့ဘူးဆို
ကျွန်မအသက် သေချင်သေပါစေ
ရှင်က လုံးဝလှည့်မကြည့်တော့ဘူးဆို
ကျွန်မကို ရှင့်ဘေးကနေရော အာဂရာတိုင်းပြည်ကနေရော
ထွက်သွားစေချင်တာ မဟုတ်လား
အခုကျွန်မကို လွတ်လပ်ခွင့်ပေးပါတော့
ကျွန်မလုပ်စရာရှိတဲ့ တာဝန်တွေ လုပ်ခဲ့ပြီးပါပြီ
ကျွန်မတာဝန်ကျေပါပြီ
အခု စိတ်ကျေနပ်မိပါပြီ
ကျွန်မ ငြိမ်းချမ်းသွားပါပြီ
အရှင့်အသက်ကို ကယ်တင်ခွင့်ရခဲ့လို့ ကျွန်မ ဝမ်းမြောက်မိပါတယ်
မယ်တော့်ကိုပေးခဲ့တဲ့ ကတိအတိုင်း ကျွန်မ ဆောင်ရွက်နိုင်ခဲ့ပါတယ်
မင်္ဂ​လာဆောင်မှာ ပေးခဲ့တဲ့ ကတိအတိုင်းလည်း တည်ခဲ့ပါပြီ
အခု ကျွန်မသွားရတော့မှာပါ
အားလုံးနဲ့ဝေးရာကို အပြီးတိုင် သွားရတော့မှာပါ
မင်းကိုငါ သွားခွင့်မပြုနိုင်ဘူး
မင်းကအမြဲတမ်း ခေါင်းမာလွန်းတယ်နော်
မင်းရဲ့ခေါင်းမာမှုကြောင့် အားလုံးလည်း မင်းအမိန့်ဆိုရင် မလွန်ဆန်ဝံ့ကြဘူး
အခုတစ်ခေါက်တော့ မင်းကိုငါ မင်းစိတ်ထင်တိုင်း လုပ်ခွင့်မပေးနိုင်တော့ဘူး
မင်းကို မမြင်ချင်တော့ဘူးလို့ ငါပြောခဲ့မိတာ ဝန်ခံတယ်
မင်းစကားကိုလည်း နားမထောင်ခဲ့ဘူး
ဒါပေမဲ့ အဲဒီအကြောင်းရင်းက
ငါ့မျက်လုံးတွေမှိတ်လိုက်တိုင်း မင်းကို မြင်ယောင်နေလို့ပဲ
အမှန်က မင်းအသံကိုပဲ အချိန်ပြည့် ငါကြားချင်နေမိလို့ပဲ
အဲဒါ အမှန်တရားပဲ..ဂျိုဓာ ငါ့နှုတ်က ဘာတွေပဲထွက်ထွက်
မင်းကိုမုန်းတယ်လို့ပဲ ငါအဆက်မပြတ် ပြောနေမိမှာပဲ
အမှန်က မင်းကိုငါ သိပ်ကိုချစ်မြတ်နိုးတယ် ဂျိုဓာ
မိဖုရားဂျိုဓာ အမှန်က
ငါ့မှာလည်း နှလုံးသားရှိတယ်
အဲဒါကိုလည်း မင်းကြောင့်ပဲ ငါခံစားသိတတ်ခဲ့တာ ဂျိုဓာ
ငါ့ကို ခံစားမှုတွေပေးစွမ်းနိုင်တာ မင်းပဲရှိတယ် ဂျိုဓာ
ငါ့ခံစားချက်တွေ ထိခိုက်နစ်နာအောင် မင်းမှာလုပ်ပိုင်ခွင့် မရှိဘူး
မိဖုရားဂျိုဓာ အခုနေ ထွက်သွားလိုက်ရင် ငါလည်း..
မင်းကိုလိုအပ်တယ် ဂျိုဓာ
ဒါဘုရင်မင်းမြတ်ရဲ့ အမိန့်တော်ပဲ
မင်းဘယ်ကိုမှ ထွက်သွားခွင့်မရှိဘူး
အဲဒါကြောင့် ပြန်လာခဲ့
ဒီနေရာမှာ အရှင့်အမိန့်ကို လိုက်နာလို့မရသလို
သတိပေးချက်တွေကလည်း မကူညီနိုင်ဘူး
အရှင်က ပြင်ပလောကမှာပဲ ဘုရင်မင်းမြတ်ဖြစ်တာ
ဒါက ပြင်ပလောကနဲ့ သိပ်ခြားနားလွန်းပါတယ်
ဘုရင်မင်းမြတ်ဖြစ်လည်း ဒီလိုနေရာမှာ ဘာမှမတတ်နိုင်ပါဘူး
အသုံးမဝင်ပါဘူး အရှင်
အရှင့်အသက်ကို ကယ်တင်ရင်းနဲ့
ကျွန်မအသက် ဆုံးရှုံးရတာမျိုး ကြုံလာခဲ့ရင်လည်း ဘာမှမဖြစ်ဘူးလို့
ကျွန်မ ကတိပြုထားခဲ့ပါတယ်
အခု ကျွန်မရဲ့ရည်ရွယ်ချက် ဆုံးခန်းတိုင်သွားပါပြီ
ဒီလိုလုပ်လို့မဖြစ်ဘူးလို့ ငါပြောနေတယ်လေ ဂျိုဓာ
မင်းရဲ့ဘဝကိုတောင် မင်းမှာ ဆုံးဖြတ်ပိုင်ခွင့်မရှိဘူး
မင်းနဲ့ငါ အတူတူပဲ တစ်နေရာတည်းမှာ အသက်ရှင်ရမယ်
မင်းသေသွားရင် ငါလည်း လိုက်သေမှာပဲ
အခုငါတို့ဘဝတွေက အချင်းချင်းမှီခိုပြီးသား ဖြစ်သွားပြီ
မင်းမရှိဘဲ ငါနေလို့မဖြစ်တော့ဘူး
မင်းလည်း ငါမရှိဘဲနေလို့ မဖြစ်တော့ဘူး
ဒါပေမဲ့ ကံကြမ္မာကိုတော့ ကျွန်မတို့ဘာမှ ဖန်တီးပိုင်ခွင့်မရှိဘူးလေ
အဲဒီကံကြမ္မာဆိုတာကို ငါလုံးဝမယုံဘူး ဂျိုဓာ
ငါ့ကံကြမ္မာကို ငါကိုယ်တိုင် ဖန်တီးရမှာ
အရေးကြုံလာရင် အဲဒီကံကြမ္မာနဲ့တောင် ငါ တိုက်ပွဲဝင်ရဦးမှာ
ငါ့ဓားကိုငါပြန်ယူပြီး တပ်ဆုတ်လာတာမျိုး မလိုလားဘူး
ငါအလိုရှိရင် ဘယ်သူနဲ့မဆို တိုက်ခိုက်နိုင်ပေမဲ့ မင်းကိုတော့သွားခွင့်မပြုဘူး
ဘာမဆို အရှင့်စိတ်ကြိုက်လုပ်လို့ မဖြစ်ပါဘူး အရှင်
ဘာမှမဖြစ်ပါဘူး
ဖြစ်အောင်စွမ်းနိုင်သူရှိတယ် ဂျိုဓာ
မင်းနဲ့ငါရော အားလုံးရဲ့အထက်မှာ ရှိတဲ့ပုဂ္ဂိုလ်ပဲ
သူ့ကိုငါ ဦးညွှတ်ဂါရဝပြုတယ်
ငါတို့ဆုတောင်းတွေ အားလုံးကိုလည်း ပြည့်အောင် သူဖြည့်စွမ်းတယ်
ငါတို့တောင်းဆိုသမျှတွေ ပြည့်စေတယ်
သူသာဒီမှာရှိနေရင် မင်းကိုသူလည်း ဘယ်မှသွားခွင့်ပြုမှာ မဟုတ်ဘူး
မင်းကိုဘယ်နေရာမှ သွားခွင့်ပြုမှာမဟုတ်ဘူး